interakcie
Mam 87 rokov.Neoperovane kolená,teraz už nainvalidnom vozíku.Chodila som do Snopu cca 15 rokov.Mam dosť diagnóz,ajcukrovku.Na bolest som užívala zaldiar.Lekar odišiel na iné pracovisko.Isla som na iné pracovisko a nový lekár mi dal diompraz,ale je slabší.Musim pridávať ataralgin.Je taka kombinácia m
Dobrý deň,
ďakujeme za Vašu otázku.
Liek DIOMPRAZ obsahuje dve liečivá v jednej kapsule. Tieto liečivá sú sodná soľ diklofenaku  a omeprazol. Diklofenak patrí do skupiny liekov nazývaných nesteroidové protizápalové lieky (NSAID) a používa sa na zníženie bolesti a pri zápale kĺbov. Omeprazol patrí do skupiny liekov nazývaných "inhibítory protónovej pumpy", ktoré znižujú množstvo kyseliny, ktorú produkuje váš žalúdok. Omeprazol znižuje riziko vzniku peptických vredov (vredy v žalúdku alebo dvanástniku) spôsobených nesteroidovými protizápalovými liekmi (NSAID).
Liek Ataralgin obsahuje tri liečivá: paracetamol, guajfenezín a kofeín. Paracetamol pôsobí proti bolesti a znižuje telesnú teplotu. Guajfenezín zosilňuje protibolestivé účinky paracetamolu. Okrem toho znižuje duševné a emočné napätie s pocitom úzkosti, má slabé upokojujúce účinky a uľahčuje vykašliavanie. Kofeín zosilňuje protibolestivé účinky, najmä pri bolestiach hlavy, odstraňuje únavu a zvyšuje duševnú aktivitu.
Medzi uvedenými liekmi bolo pozorovaných niekoľko stredne závažných interakcií.
Súčasné dlhodobé podávanie paracetamolu (Ataralgin) a nesteroidových antiflogistík (Diompraz) vo vyšších dávkach zvyšuje riziko analgetickej nefropatie a ďalších renálnych nežiaducich účinkov. Dlhodobá kombinácia sa neodporúča.
Guajfenezín (Ataralgin) zvyšuje analgetický účinok nesteroidných antiflogistík (Diompraz) zvýšením rýchlosti ich absorpcie a celkovej biologickej dostupnosti v tele. Tým sa zvýšuje aj riziko ich nežiaducich účinkov. Táto kombinácia je na zváženie lekárom a v prípade súbežného podávania sa odporúča prehodnotiť dávkovanie.
Nakoľko Vám samotný liek Diompraz na liečbu bolesti nezaberá a pri súbežnej dlhodobej kombinácii liekov Diompraz a Ataralgin hrozí riziko viacerých stredne závažných interakcií, odporúčam Vám ich kombináciu konzultovať s lekárom. Ten zvolí ďalší postup liečby.
S pozdravom
PharmDr. Patrícia Čečková